b'\n_START_ARTICLE_\nHans-Jochen Vogel\n_START_SECTION_\nBiografija\n_START_PARAGRAPH_\nLank\xc4\x97 gimnazij\xc4\x85 G\xc4\x97tingene, 1943 m. baig\xc4\x97 Gyseno Landgrafo Liudvigo mokykl\xc4\x85. Buvo Hitlerjugendo narys. Nuo 1943 m. iki 1945 met\xc5\xb3 tarnavo kariuomen\xc4\x97je, dalyvavo Antrajame pasauliniame kare kaip karininkas sta\xc5\xbeuotojas (vok. Offizieranw\xc3\xa4rter). Nuo 1943 met\xc5\xb3 vasaros semestro prad\xc4\x97jo teis\xc4\x97s moksl\xc5\xb3 studijas Miunchene, nuo 1946 m. \xe2\x80\x93 Marburge, kur 1948 m. i\xc5\xa1laik\xc4\x97 pirm\xc4\x85j\xc4\xaf, 1951 m. \xe2\x80\x93 antr\xc4\x85j\xc4\xaf valstybin\xc4\xaf teis\xc4\x97s egzamin\xc4\x85 (abu egzaminus i\xc5\xa1laik\xc4\x97 labai gerai). 1950 metais apgyn\xc4\x97 disertacij\xc4\x85 tema \xe2\x80\x9eKaltininko klydimas d\xc4\x97l valstyb\xc4\x97s tarnybos (vald\xc5\xbeios) vykdymo teis\xc4\x97tumo pagal Vokietijos baud\xc5\xbeiamojo kodekso 113 paragraf\xc4\x85 ir d\xc4\x97l institucijos kompetencijos pagal VFR BK 156 paragraf\xc4\x85\xe2\x80\x9c (\xc4\xafvertinta lot. magna cum laude), teis\xc4\x97s moksl\xc5\xb3 daktaras. Nuo 1952 m. Traunstein apylink\xc4\x97s teismo patar\xc4\x97jas, nuo 1955 m. Bavarijos \xc5\xbeem\xc4\x97s valstybin\xc4\x97s kanceliarijos tarnautojas._NEWLINE_1950 m. Vokietijos socialdemokrat\xc5\xb3 partijos (SPD) narys, 1967\xe2\x80\x931972 SPD Bavarijos organizacijos pirmininko pavaduotojas, nuo 1970 m. SPD valdybos narys. 1987\xe2\x80\x931991 SPD pirmininkas. 1989\xe2\x80\x931999 SI pirmininko pavaduotojas, nuo 1999 m. SI Garb\xc4\x97s pirmininkas._NEWLINE_1960\xe2\x80\x931972 m. Miuncheno vyr. burmistras. 1972\xe2\x80\x931974 planavimo ir gyvenamosios statybos ministras, 1974\xe2\x80\x931980 teisingumo ministras, 1982\xe2\x80\x931984 Berlyno valdantis burmistras. 1983\xe2\x80\x931991 m. SPD parlamentin\xc4\x97s frakcijos pirmininkas._NEWLINE_Brolis Bernardas Fogelis \xe2\x80\x93 vienas i\xc5\xa1 Vokietijos krik\xc5\xa1\xc4\x8dioni\xc5\xb3 demokrat\xc5\xb3 s\xc4\x85jungos lyderi\xc5\xb3.'